Taičungas
Taičungas arba Taidžongas (kin. 臺中, pinyin: Táizhōng; pe̍h-oē-jī: Tâi-tiong) – miestas Taivano salos vidurio vakaruose. 1,08 mln. gyventojų (2005). Geležinkelio stotis, tarptautinis oro uostas, jūrų uostas. Mieste išvystytas prekybos ir pramonės sektorius, daug smulkaus verslo subjektų. Pagrindinio pramonės rajono centre yra Pasaulio prekybos centro pastatas. Yra nacionalinis meno muziejus, gamtos mokslų muziejus, mokslinių technologijų parkas, folkloro parkas, Konfucijaus ir daug kitų šventyklų, 9 universitetai. Prateka Dadzia upė.